**Møte nr. 8 i Forum Ilseng**

Møte ble avholdt i Ilseng Samfunnshus sitt kontor den 6. oktober 2016.

Til stede:
Trond Vidar Vedum Starene Feltstasjon
Rune Pettersen Ilseng Samfunnshus
Toril Støa Karseth Kulturformidling mv.
Karin Maagaard Ilseng Sangforening
Børge Kristoffersen Ilseng Idrettslag
Arve Nybakken og Tormod Mygland Ilseng Pensjonistforening
Rolv Bråthen Koordinator/sekretær

Hans Kroglund hadde meldt forfall til møtet.

Ikke møtt: Ilseng Vel, Ilseng Arbeiderlag, Romedal Bygdekvinnelag

**Sak 1 Referat**Ingen kommentarer til referatet fra forrige møte.

**Sak 2 Status «Miljø og trivsel på Ilseng»**
Rolv redegjorde for den korrespondanse som har vært med Stange kommune og ordføreren siste året. Ordføreren har overhodet ikke gitt tilbakemeldinger på tilsendte brev og mail. Stange kommunes jurist har gitt et «ikke-svar» på vår henvendelse av oktober 2015.

Medlemmene i Forum Ilseng drøfter saken i sine styrer med sikte på å avdekke om det finnes andre forslag til fremgangsmåte overfor kommunen, for å få løst forsøplingen av Hammereiendommen og området rundt Larssveen.

Hamar Kommune har klart oppgaven med å bringe bensinstasjonstomta tilbake til sitt naturlige utseende, og bilvrakene er fjernet.

Rolv sender brev til Stange kommune med kopi av epostene til ordføreren, og minner om de to sakene.

**Sak 3 Hva skjer?**
Fra «runden rundt bordet» nevnes følgende:

Pensjonistforeningen: Ønsker å få startet opp igjen med Bingo sammen
 med Ilseng Samfunnshus. Ingen avklaring enda.
 Nytt styre, med Tove Holter som leder, Arve
 Nybakken som nestleder.
 Fortsatt medlemsmøter siste torsdag hver måned
 «Harry-tur» den 21. november.
 Julebord/avslutning den 16. desember.

 Ellers minner de om at pensjonister inviteres til
 kaffe-samling på boligene hver torsdag kl. 11oo.
 Kaffespleis.

Idrettslaget: Fotballavslutning den 27.10.
 Dugnad den 3.11.
 Hadde et flott Stangemesterskap med godt
 overskudd.

Ilseng Samfunnshus: Julemarked 26. og 27. november.
 Julegrantenning 27.11.
 Har en utfordring med at Ilseng Vel sliter med
 tillitsvalgte og dermed ujavn aktivitet, - jfr.
 fritidsklubben.
 Venner av Ilseng Samfunnshus er stiftet.

Ilseng Sangforening: Er 70 år i 2017!
 Kortreff i kirken den 11. februar.
 Konsert i samfunnshuset 20. april.
 Ingen særskilt julekonsert i år pga forberedelser
 til 70-årsjubileet.

Starene Feltstasjon: Fortsatt svært mye besøk på feltstasjonen. Mottar en mengde bøker fra dødsbo. Registrering
 av dette pågår. Stasjonen fungerer som forutsatt.

Ilseng Pluss: Tirsdagstreff ved Gapahuken på Bjørby (ved
 Kvennveta). Mange deltar.

Dammer.no Bidrar ved etablering/restaurering av dammer
 i distriktet og store deler av sør-Norge.
 *Gå inn og se dronefilmen fra Starene!!*

Ilsengstiene: Nye skilt i store deler av sti-nettet.
 Ny fellestur i HHT den 9. oktober.
 Onsdagsgruppa i HHT har tur 16. oktober.

Romedal Bygdekvinnelag: Se ilseng.net (Arrangementstavla). Der står
 aktivitetsplanen for 2. halvår.

Ilseng Arbeiderlag: Lav aktivitet, men et par yngre medlemmer
 har engasjert seg for opprettholdelse av laget.

Ilseng Vel: Sliter med å fylle postene over tillitsvalgte.
 Lav aktivitet.

**Sak 4 Forum Ilseng framover** (fast post)
Deltakerne i Forum Ilseng ønsker at vi fortsatt har møter hvert halvår.
Her gis informasjon som ellers ikke fanges opp, og det er et godt forum for samarbeid.

**Sak 5 Eventuelt**

* Eldrerådet i Stange.
Arve Nybakken er nyvalgt i rådet, og tar gjerne innspill til aktuelle saker.
* Årsmøter
Ilseng Samfunnshus har årsmøte 9. februar.
Ilseng Pensjonistforening har årsmøte 23. februar.
Ilseng Sangforening (ikke berammet, men tidlig i februar)

Fint om foreningene ikke berammer årsmøter på samme dato. Sjekk først!

Møtet hevet 2030.

Rolv Bråthen
koordinator/sekretær